Jy is dinamies, maar kan baasspelerig raak. Die jaar wat voorlê is ’n goeie tyd om rustig te raak en net saam met die stroom te vloei.
Sukkel jy om met ’n geliefde kontak te behou? Die nuwemaan moedig jou aan om weer te gesels. Hou die kommunikasiekanale oop en doen jou bes om verwarring uit die weg te ruim.
Die nuwemaan help jou om met ’n familielid of buurman te kommunikeer sodat julle tot die kern van ’n probleem kan deurdring. Maak seker jy dra jou idees duidelik en saaklik oor.
Met die nuwemaan in jou teken, is dit die beste tyd van die jaar om met ’n projek te begin of veranderings in jou lewe aan te bring. Bedink ’n praktiese plan en voer dit met selfvertroue en toewyding deur.
Die nuwemaan stimuleer jou afsonderingsone. Streef die naweek na ’n bietjie vrede en stilte op ’n privaat plek. Spesiale alleentyd is voedsel vir jou siel.
Die nuwemaan skyn sy kollig op jou toekomsverwagtings en -drome. Die son help jou om na die sterre te reik en die maan help jou om alles met doelgerigtheid deur te voer.
As jy jou ambisieuse versugting vir die toekoms verhaas, sal jy verward raak. Kry liewer ’n slim en strategiese plan en wag geduldig vir die gepaste oomblik om toe te slaan.
Die toweragtige nuwemaan dui ’n oorskakeling na ’n belangrike deel van die lewe aan. Die naweek wys die hemele op ’n vars begin wat ’n intieme verhouding of ’n gesamentlike geldaangeleentheid insluit.
Wanneer jy jouself uitdruk, moet jy nie afwyk en vaag en verwarrend raak nie. Met duidelike kommunikasie kan jy op kreatiewe en bevredigende maniere met ander mense kontak maak.